રાજ્યપાલને મળ્યા બાદ શશિકલાએ સરકાર બનાવવાનો દાવો કર્યો હતો. તેમની સાથે અન્ય 5 વરિષ્ઠ નેતા પણ રાજ્યપાલને મળવા પહોંચ્યા હતા. તો બીજી બાજુ પન્નીરસેલ્વમે રાજ્યપાલને મળ્યા બાદ એક પત્રકાર પરિષદમાં કહ્યું હતું કે, મેં રાજ્યપાલને રાજકારણીય પરિસ્થિતિ અંગે તમામ જાણકારી આપી દીધી છે. ધર્મની જ જીત થશે. અમ્માના આશિર્વાદ અને મધૂસૂદનના નેતૃત્વમાં અમે રાજ્યપાલ સાથે મુલાકાત કરી છે. હું તમને આશ્વાસ આપું છું કે બધું સારું જ થશે. અત્યારે તમિલનાડુમાં જે કંઇ પણ થઇ રહ્યું એ અંગે વિસ્તારથી ચર્ચા કરવામાં આવી છે.